ITD คว้างานก่อสร้างรถไฟฟ้า 2 สัญญาในบังคลาเทศมูลค่าเกือบ 2 หมื่นลบ.
ITD คว้างานก่อสร้างรถไฟฟ้า 2 สัญญาในบังคลาเทศมูลค่าเกือบ 2 หมื่นลบ.
29 พ.ค. 2560

บริษัท อิตาเลียนไทย ดีเวล๊อปเมนต์ จำกัด (มหาชน) หรือ ITD  เปิดเผยว่า เมื่อวันที่ 3 พฤษภาคม พ.ศ. 2560 บริษัทฯ ได้ร่วมลงนามในสัญญาก่อสร้าง จำนวน 2 สัญญา กับ Dhaka Mass Transit Company Limited เพื่อดำเนินการก่อสร้าง โครงการระบบขนส่งมวลชนรถไฟฟ้ายกระดับสายที่ 6 สัญญา CP-02 : งานก่อสร้างอาคารและศูนย์ซ่อมบารุง อุตตระ และ สัญญา CP-03 และ 04 : งานก่อสร้างทางยกระดับ และสถานียกระดับ จำนวน 9 สถานี ระหว่างอุตตาระเหนือ ถึง อะการ์กอน นครธากา ประเทศบังคลาเทศ
ทั้งนี้ สัญญา CP-02 เป็นการเซ็นสัญญาในนามของกิจการร่วมค้า ITD -SINOHYDRO โดยเป็นงานโยธา งานก่อสร้างอาคารศูนย์ซ่อมและบำรุง และอาคารอื่นๆ ในศูนย์ Uttara Depot รวมถึงงานออกแบบพร้อมติดตั้งอุปกรณ์ และสิ่งอำนวยความสะดวก มูลค่างาน 14,067,800,415 Taka หรือ 6,246 ล้านบาท (อัตราแลกเปลี่ยน = 0.444 บาท ต่อ 1 Taka) (ไม่รวมภาษีมูลค่าเพิ่ม) ซึ่งแบ่งเป็นส่วนของ ITD ในสัดส่วน 51% คิดเป็นมูลค่าเท่ากับ 3,186 ล้านบาท และของ Sino Hydro Corporation Limited ในสัดส่วน 49% ระยะเวลาก่อสร้าง 1,463 วัน
ส่วนสัญญา CP-03 และ 04 การก่อสร้างทางยกระดับ พร้อมงานก่อสร้างสถานีรถไฟฟ้ายกระดับจำนวน 9 สถานี รวมอุปกรณ์และสิ่งอำนวยความสะดวกในสถานี รวมระยะทาง ประมาณ 11 กิโลเมตร มูลค่างาน 37,299,876,259 Taka หรือ 16,561 ล้านบาท (อัตราแลกเปลี่ยน = 0.444 บาท ต่อ 1 Taka) (ไม่รวมภาษีมูลค่าเพิ่ม) ระยะเวลาก่อสร้าง 1,127 วัน
 